Diari Oficial de la Generalitat Valenciana


Sumari del DOGV 4889, del 23-11-2004 (2004/11604)

Notificació a l'organització de productors número 802 SAT 286 CV La Comarcal. Expedient número 46-0013-2004.
------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11479


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a l'organització de productors número 802 SAT 286 CV La Comarcal. Expedient número 46-0013-2004. [2004/F11839]
  
Per la present es notifica a l'organització de productors número 802 SAT 286 CV La Comarcal, la Resolució de 24 de setembre de 2004, dictada pel director general de Producció i Comercialització Agrària, en relació amb les ajudes a la producció de cítrics destinats a la transformació, campanya 2001/2002, expedient 46-0013-2004.
  
A la vista de les actuacions practicades en esta conselleria en relació amb l'organització de productors número 802 SAT 286 CV La Comarcal, s'ha pogut constatar els següents fets:
  
Primer. L'organització de productors número 802 SAT 286 CV La Comarcal, amb domicili social al carrer dels Rajolers, 16, Polígon Industrial Mas del Jutge, 46369 Torrent (València) i CIF número F-97005342, està reconeguda com a organització de productors i homologada com a col·laboradora per a poder acollir-se al règim d'ajudes a la transformació de cítrics per a la campanya 2001/2002.
  
Segon. En la campanya de referència es van formalitzar contractes amb les indústries transformadores en les quanties següents; un contracte de campanya de taronja per un total de 315.000 kg i un contracte de campanya de clementina per un total de 210.000 kg.
  
Tercer. Les quantitats totals entregades a càrrec d'estos i les ajudes percebudes han sigut:
  
Període Quantitat Import de Data de
  
 entregada l'ajuda pagament
  
 (kg) (euros)
  
Taronja
  
1r Semestre 185.043 25.428,76 27.06.2002
  
Clementina
  
1r Semestre 564.753 18.475,59 27.06.2002
  
Total general 43.904,35
  
Quart. Amb data 2 de febrer de 2004, la Direcció Territorial de la Conselleria d'Agricultura, Pesca i Alimentació, a València, remeté un escrit a l'organització de productors número 802, on se sol·licitaven dades per a la realització dels oportuns controls administratius referents a les entregues de cítrics per a transformació. Este escrit va ser remés per correu certificat amb justificant de recepció a l'apartat de correus de l'esmentada organització de productors i va ser tornat amb l'indicatiu que estava donat de baixa el citat apartat. Amb data 9 de febrer de 2004, es va tornar a remetre un escrit que va ser tornat després de dos intents, amb l'indicatiu d'absent el primer i, desconegut el segon.
  
Quint. Amb data 7 de maig de 2004, es van personar dos funcionaris de la Direcció Territorial de la Conselleria d'Agricultura, Pesca i Alimentació al domicili social de l'organització de productors número 802, a fi de realitzar els controls esmentats. A l'observar que este domicili es trobava tancat i sense activitat, van demanar la col·laboració de l'ajuntament de la localitat i amb la presència de dos funcionaris d'este com a testimonis, van alçar l'oportuna acta donant fe del tancament del domicili social de l'esmentada organització de productors i, conseqüentment, la incapacitat de poder realitzar els preceptius controls administratius.
  
Sext. Amb data 14 de maig de 2004, el director territorial de la Conselleria d'Agricultura, Pesca i Alimentació, a València, inicia un acord per al reintegrament de les ajudes a la transformació de cítrics de la campanya 2000/2001, sol·licitades per l'organització de productors número 802 SAT 286 CV La Comarcal. Donada la impossibilitat de notificar en el domicili social de l'organització de productors número 802, l'acord d'inici, es publica l'esmentada notificació en el Diari Oficial de la Generalitat Valenciana, de data 23 de juny de 2004. La mencionada organització de productors no ha presentat cap al·legació en el termini establit a este efecte.
  
Als anteriors fets s'apliquen els següents
  
Fonaments jurídics
  
Vistos el Reglament (CE) 2200/1996, del Consell, de 28 d'octubre de 1996, pel qual s'establix l'organització comuna de mercats en el sector de les fruites i hortalisses, el Reglament (CE) número 2202/1996, del Consell, de 28 d'octubre de 1996, pel qual s'establix un règim d'ajuda als productors de determinats cítrics; el Reglament (CE) número 1092/2001, de la Comissió, pel qual s'establixen disposicions d'aplicació de l'anterior; el Reglament (CE, Euratom) número 2988/1995, del Consell, relatiu a la protecció dels interessos financers de les Comunitats Europees, la Llei 30/1992, de 26 de novembre, de Règim Jurídic de les Administracions Públiques, i del Procediment Administratiu Comú; la Llei 9/2001, de 27 de desembre, el Decret 178/1996, de 2 d'octubre, pel qual es designa l'organisme pagador i l'organisme de certificació de les despeses corresponents a la Secció Garantia del Feoga. El Decret 118/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació i la resta de legislació pertinent.
  
Primer. El Reglament (CE) 2202/1996, establix en el seu article 1 un règim comunitari d'ajuda a les organitzacions de productors que entreguen per a la seua transformació determinats cítrics collits a la Comunitat Europea. L'article 2 de l'esmentat reglament establix que este règim d'ajuda se sustenta en contractes que vinculen, d'una banda, a organitzacions de productors, i d'una altra, a transformadors legalment constituïts.
  
L'article 3 del mateix reglament establix la concessió d'una ajuda a les organitzacions de productors per les quantitats entregades per a la seua transformació, d'acord amb els contractes contemplats.
  
Segon. Segons l'article 17.2 del Reglament (CE) 1092/2001, l'organització de productors conservarà a la disposició de les autoritats nacionals de control, quanta informació siga necessària per a cerciorar-se de l'observança de les disposicions del present reglament.
  
Esta informació haurà de permetre determinar, en relació amb cada producte de base i amb cada productor emparat pels contractes; la coherència entre les superfícies, la collita total, les quantitats totals entregades a l'organització de productors les quantitats entregades per a la transformació i els pagaments de les ajudes
  
L'organització de productors quedarà sotmesa a quantes mesures d'inspecció o de control que les autoritats competents estimen necessàries i haurà de portar tots els registres suplementaris prescrits per les esmentades autoritats per a poder efectuar els controls que estes consideren necessaris.
  
Tercer. L'article 19.1 del Reglament (CE) 1092/2001, establix que s'efectuaran controls físics i documentals de totes les organitzacions de productors que es referiran, per a cada producte, cada campanya i cada organització de productors, en els següents percentatges mínims:
  
- Controls físics:
  
a) La superfície total on es cultiven els productes, desglossada per productors associats, amb les referències de les dades cadastrals de les parcel·les de què es tracte, 5%.
  
b) Les quantitats entregades a la transformació per a cada període d'entrega, 20%.
  
- Controls administratius i comptables:
  
a) Els acords amb productors independents, 10%.
  
b) Comprovació sobre el 5% dels socis per a verificar la coherència entre la superfície, collita, quantitat entregada a la fabricació i les transferències dels imports de les ajudes percebudes.
  
c) Les sol·licituds d'ajuda, 100%.
  
d) Comprovació que les quantitats entregades pels productors, les entregues per a transformació, els certificats d'entrega i les quantitats consignades en les sol·licituds d'ajuda concorden amb els pagaments de les ajudes.
  
Quart. Tal com es desprén de la relació de fets, la Direcció Territorial de la Conselleria d'Agricultura, Pesca i Alimentació, a València, no ha tingut accés als suports comptables i administratius de l'organització de productors número 802, la qual cosa suposa no poder realitzar els controls establits en els esmentats articles 17.2 i 19.1 del Reglament (CE) 1092/2001.
  
La impossibilitat d'efectuar els controls previstos en el Reglament (CE) 1092/2001, de la Comissió, implica una vulneració de l'obligació, que li incumbix a l'organització de productors en tant que entitat col·laboradora de l'administració en l'entrega i distribució dels fons, prevista en l'article 47.4 del Text Refós de la Llei d'Hisenda Pública Valenciana, de sotmetre's a les actuacions de comprovació que respecte a la gestió dels fons puga efectuar l'entitat concedent.
  
Per tot això, procediria l'aplicació d'allò que s'ha indicat en l'article 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, amb la qual cosa l'organització de productors número 802, hauria de reintegrar les ajudes a la transformació de cítrics percebudes en la campanya 2001/2002.
  
Per tot el que antecedix, i vista la proposta del cap d'àrea, resolc:
  
Primer
  
Declarar que l'organització de productors número 802 SAT 286 CV La Comarcal, ha incomplit el que disposa el Reglament (CE) 2202/1996 i el Reglament (CE) 1092/2001, reguladors de les ajudes als productors de determinats cítrics, així com el que disposa l'article 47.4 del Text Refós de la Llei de la Hisenda Pública de la Generalitat Valenciana, en relació a les ajudes que li van ser concedides per entrega de cítrics a industrialització durant la campanya 2001/2002.
  
Segon
  
Com a conseqüència d'este incompliment i en aplicació de l'article 47.9 del Text Refós de la Llei de la Hisenda Pública de la Generalitat Valenciana, procediria el reintegrament de les ajudes a la transformació de cítrics en la campanya 2001/2002, que ascendix a quaranta-tres mil nou-cents quatre euros amb trenta-cinc cèntims (43.904,35 euros).
  
Estos imports hauran de ser reintegrats incrementat amb els interessos corresponents. El tipus d'interés serà el que aplique el Banc Central Europeu a les seues operacions principals de refinançament que es publica en el Diario Oficial de las Comunidades Europeas, sèrie C, vigent en la data del pagament indegut i incrementat amb tres punts percentuals. Este interés serà calculat en funció del termini transcorregut entre el pagament i el reembossament de les quantitats percebudes en excés pel beneficiari.
  
Tercer
  
A este efecte, pels Servicis Territorials de la Conselleria d'Agricultura, Pesca i Alimentació, a València, es realitzaran totes les actuacions resulten pertinents, a fi de requerir la suma resultant que haurà de ser reintegrada en el termini d'ingrés voluntari previst en l'article 2, apartat 1, del Decret 75/2001 de 2 d'abril, del Govern Valencià.
  
La present resolució no posa fi a la via administrativa i contra esta es pot interposar, en el termini d'un mes a comptar de l'endemà de la recepció, recurs d'alçada davant del secretari autonòmic d'Agricultura i Relacions Agràries amb la Unió Europea, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.